**Derrick Martell Rose** (s. 4. lokakuuta 1988 Chicago) on yhdysvaltalainen koripalloilija, joka pelaa pelintekijänä NBA-joukkue New York Knicksissa.

Ura
---

Rose syntyi Chicagossa pahamaineiseen kaupunginosaan. Hänen koripallotaitonsa huomasivat hänen kolme isoveljeään, jotka halusivat kehittää Rosea entistä paremmaksi. Isoveljet myös suojelivat veljeään niin sanotuilta katuagenteilta.

Ennen siirtymistään NBA:han Rose pelasi Memphisin yliopistojoukkueessa. Hän oli NBA:n varaustilaisuuden vuonna 2008 ensimmäinen varaus ja siirtyi pelaamaan Chicago Bulls-joukkueeseen. 

Rose pelasi tulokaskautensa NBA:ssa kaudella 2008–2009 tehden 16,8 pistettä, napaten 3,9 levypalloa ja antaen 6,3 syöttöä ottelua kohden. Kauden aikana hän esiintyi mm. tulokkaiden tähdistöottelussa ja Skills Challengessa voittaen koko kilpailun. Rose valittiin NBA:n vuoden tulokkaaksi, mikä teki hänestä ensimmäisen Bulls-pelaajan Michael Jordanin ja Elton Brandin jälkeen, joka on onnistunut tekemään näin.

Vuonna 2010 Rose oli mukana edustamassa voitokasta Yhdysvaltojen koripallomaajoukkuetta lajin maailmanmestaruuskilpailuissa. Kaudella 2009–2010 hänet valittiin myös pelaamaan NBA:n All-Star-joukkueeseen ensimmäisenä Bulls-pelaajana Jordanin jälkeen.

Kaudella 2010–2011 Bulls nousi kolmatta kertaa peräkkäin pudotuspeleihin. Rose valittiin runkosarjan arvokkaimmaksi pelaajaksi ensimmäisenä Bulls-pelaajana Michael Jordanin jälkeen. Samalla hänestä tuli kaikkien aikojen nuorin palkinnon voittanut pelaaja.

Kausi 2012–2013 jäi Roselta kokonaan väliin polvivamman vuoksi. Hän palasi kuitenkin harjoituksiin tammikuussa 2013 ja sai myöhemmin maaliskuussa 2013 lääkäriltä luvan pelata.

Rose kärsi loukkaantumisesta myös kaudella 2013–2014. Hän palasi takaisin kentille 5. lokakuuta 2013 harjoitusottelussa Indiana Pacersia vastaan. Varsinaisella kaudella hän ehti pelata vain kymmenen ottelua, kunnes loukkasi toisen polvensa ottelussa Portland Trail Blazersia vastaan ja joutui jättämään koko kauden väliin. Rose valittiin Yhdysvaltain joukkueeseen Espanjan MM-kilpailuihin 2014, missä maa uusi mestaruutensa.

Myös kaudella 2014–2015 Rose kärsi polvivammasta.

Syyskuussa 2015 Bullsin ensimmäisissä harjoituksissa Rose sai iskun kyynärpäästä ja mursi vasemman silmäkuoppansa, mikä vaati leikkaushoitoa.

Kesäkuussa 2016 Rose siirtyi New York Knicksiin, jossa hän pelasi kaudella kaudella 2016–2017. Hän pelasi 64 ottelua, ollen kaikissa avauskokoonpanossa. Rose teki keskimäärin 18 pistettä otteluakohden ja heitti 47,1 prosentin tarkkuudella, keräten myös 3,8 levypalloa ja 4,4 syöttöä ottelua kohden. Rose heitti kauden aikana 87,4 prosentin tarkkuudella vapaaheittoja, millä hän oli kauden 16. paras vapaaheitoissa. 2. huhtikuuta 2017 Rose joutui jättämään kauden lopussa viisi viimeistä ottelua väliin polvivamman vuoksi.

Heinäkuussa 2017 Rose siirtyi Cleveland Cavaliersiin.

Maaliskuussa 2018 Rose teki loppukauden mittaisen sopimuksen Minnesota Timberwolvesin kanssa. Hän jatkoi seurassa myös kaudella 2018–2019.

Heinäkuussa 2019 Rose siirtyi Detroit Pistonsiin.

Lähteet
-------

* NBA.com (englanniksi)

### Viitteet

1. ↑   (Arkistoitu – Internet Archive)
2. ↑  Niskakangas, Tuomas: Nuoret ottivat vallan NBA:ssa.  *Helsingin Sanomat*, 23.5.2011.
3. ↑  Friedell, Nick; Rogers, Jesse: Bulls' Rose selected to All-Star team *ESPN.com*.  29.1.2010. CNN. Viitattu 9.5.2011. (englanniksi)
4. ↑  Chicago's Derrick Rose Wins 2010-11 Kia NBA MVP Award *NBA.com*.  3.5.2011. Viitattu 9.5.2011. (englanniksi)
5. ↑  Bulls' Rose expected to play at home Wednesday  14.10.2013. NBA. Viitattu 29.10.2013.
6. ↑  Source: Derrick Rose cleared to play *ESPN* 9.3.2013 Viitattu 28.6.2014 (englanniksi)
7. ↑  Bulls facing changes with Rose out for season *chicagotribune.com* 25.11.2013 Viitattu 28.6.2014 (englanniksi)
8. ↑  Joseph, Adi: Bulls' Derrick Rose has knee injury, needs surgery *USA Today*.  25.2.2015. Viitattu 10.3.2015. (englanniksi)
9. ↑
10. ↑
11. ↑  Report: Knicks G Derrick Rose tears meniscus in left knee, will miss rest of the season *nba.nbcsports.com* 2.4.2017 Viitattu 27.7.2017 (englanniksi)
12. ↑  Cavaliers Sign Derrick Rose *nba.com* 25.7.2017 Viitattu 27.7.2017 (englanniksi)
13. ↑  Timberwolves sign Derrick Rose  4.7.2018. NBA. Viitattu 13.11.2018. (englanniksi)

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Derrick Rose**.
* NBA:n pelaajaprofiili (englanniksi)
* DraftExpress (englanniksi)

  

Yhdysvaltain joukkue – Koripallon MM-kilpailut 2010
4 Billups |
5 Durant |
6 Rose |
7 Westbrook |
8 Gay |
9 Iguodala |
10 Granger |
11 Curry |
12 Gordon |
13 Love |
14 Odom |
15 Chandler |
Valmentaja Krzyzewski

Yhdysvaltain joukkue – Koripallon MM-kilpailut 2014
4 Curry |
5 Thompson |
6 Rose |
8 Gay |
9 DeRozan |
10 Irving |
11 Plumlee |
12 Cousins |
13 Harden |
14 Davis |
15 Drummond |
18 Faried |
Valmentaja Krzyzewski



|  |  |  |  |  |  |  |  |
| --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* FAST
* VIAF

 |
|  |
| Kansalliset | 
* Yhdysvallat

 |

 |